open-index/open-wikipedia-markdown huggingface dataset:
Օլգա Թումանյան

**Օլգա  Բադալի  Թումանյան** (*Մարիամ Մաճկալյան***)** (), հասարակական գործիչ։

Հովհաննես Թումանյանի կինը։

## Կենսագրություն
Օլգա Մաճկալյանը ծնվել է 1871 թվականին Թիֆիլիսի Խարխուփ թաղամասում՝ տատի տանը։ Սովորել է Թիֆլիսի Հովնանյան դպրոցում։ Հայրը մշտապես ապրում էր Աղստաֆայում, այդ պատճառով էլ ընտանիքի հոգսն իր վրա էր վերցրել Օլգայի հորաքրոջ ամուսինը՝ Հովհաննես քահանա Մարտիրոսյանը, որը կորցրել էր կնոջը և, որպես քահանա իրավունք չուներ երկրորդ անգամ ամուսնանար։ Նա կյանքը կապել է Օլգայի մոր՝ Շուշանիկ Մաճկալյանի հետ և որդեգրել նրա միակ դստերը։ Նրանց ընտանիքի նկատմամբ տեր Հովհաննեսի մտերմությունը շարունակվել է նաև Օլգայի և Թումանյանի ամուսնությունից հետո։

Լինելով կոնսիստորի գրագիր, Հովհաննեսը հաճախ էր թղթեր  տանում Հովհաննես քահանա Մարտիրոսյանենց տուն։ Հետագայում Օլգան իմանում է, որ մայրը, տեր Հովհաննեսի և Ներսես քահանա Աբովյանի հետ, (որը նույնպես  կոնսիստորի անդամ էր) առանց իր իմանալու որոշել են նշանել և ամուսնացնել Թումանյանի հետ, որից հետո Թումանյանին  ձեռնադրեն քահանա։ Նշանվելուց հետո Թումանյանը  համարյա ամեն օր լինում էր նրանց տանը,  ճաշում էր, մնում էր մինչև ուշ երեկո։ 

1888 թվականի դեկտեմբերի 1-ին տասնիննամյա Թումանյանն ամուսնանացել է տասնյոթամյա Օլգա Մաճկալյանի հետ։

## Հասարակական գործունեություն
Օլգա Թումանյանը մշտապես հոգատար է եղել Թումանյանի նկատմամբ, աջակցել նրան հնարավորին դեպքերում։ Հաշվի առնելով նրա հոգատարությունը Թումանյանի նկատմամբ, կաթողիկոս Խրիմյան Հայրիկը կատակով Թումայնանին անվանել է Օլգայի 11-րդ զավակ։ Օլգա Թումանյանն իր տանը ամիսներով հյուրնկալել է հայ մտավորականության ներկայացուցիչների, իր տանը պահել և խնամել է նաև Ալեքսանդրապոլի որբանոցից ամուսնու բերած որբերին։

Ամուսնու և հինգ երեխաների մահվանից հետո Օլգա Թումանյանին հաջողում է Թումանյանների թիֆլիսյան տան ունեցվածքի մեծ մասն ու բանաստեղծի ձեռագիր ժառանգությունը Երևան տեղափոխել և դուստրերի հետ ստեղծել Թումանյանի թանգարանը։ Այդ գործընթացներին նրան աջակցել է Անաստաս Միկոյանը։ Օլգա Թումանյանը 1969 թվականին ներկա է եղել Հովհաննես Թումանյանի 100-ամյակի տոնակատարությանը։

Օլգա Թումանյանը մահացել է 100 տարեկանում՝ 1971 թվականին, Երևանում։ Թաղված է Երևանի քաղաքային պանթեոնում։
Օլգա Թումանյանի թոռնուհու՝ Իրմա Սաֆրազբեկյանի հեղինակությամբ լույս է տեսել «Օլգա Թումանյանը» գիրքը

## Ընտանիք
*Հայրը՝ Բադալ Մաճկալյան
*Մայրը՝ Շուշանիկ Մաճկալյան
*Ամուսինը՝ Հովհաննես Թումանյան
*Որդիները՝ Մուշեղ Թումանյան, Արտավազդ Թումանյան, Համլիկ Թումանյան, Արեգ Թումանյան
*Դուստրերը՝ Աշխեն Թումանյան, Նվարդ Թումանյան, Թամար Թումանյան, Անուշ Թումանյան, Արփենիկ Թումանյան, Սեդա Թումանյան

## Ծանոթագրություններ

## Աղբյուրներ
*Օլգա  Թումանյան (Մարիամ Մաճկալյան), բանաստեղծի կինը 

Կատեգորիա:Թումանյաններ
Կատեգորիա:Հայ հասարակական գործիչներ
Ուդաբնոյի վանք

**Ուդաբնոյի վանք** (), Դավիթ Գարեջայի վանքային համալիրի մաս կազմող վանք վրաց-ադրբեջանական սահմանին։

Վրաց-ադրբեջանական սահմանի ցայսօր դեմարկացիայի բացակայության պատճառով Ուդաբնոյի վանքը հանդիսանում է Վրաստանի և Ադրբեջանի միջև տարածքային վեճի առարկա։ Տեղակայված է Սուրբ Դավիթ մայրավանքից դեպի հարավ-արևմուտք հատվածում ընկած Ուդաբնո անվամբ ժայռի հարավային մասում։ Համաձայն Վրաստանի վարչատարածքային բաժանման գտնվում է Սագարեջոյի շրջանի հարավ-արևելյան մասում (պատմական Կուխեթ պատմական տարածաշրջանում)։ Համաձայն Ադրբեջանական Հանրապետության վարչատարածքային բաժանման գտնվում է Աղստևի շրջանի հյուսիս-արևելյան մասում։

## Տարածքային վեճ
2019 թվականի ապրիլի 25-ին լրատվամիջոցները հաղորդել են, որ մի քանի օր առաջ ադրբեջանցի սահմանապահները ներխուժել են Ուդաբնոյի վանքի տարածքի և արգելել զբոսաշրջիկների մուտքը։

## Տես նաև
* Դավիթ Գարեջայի վանքային համալիր

## Ծանոթագրություններ

## Գրականություն
**აბრამიშვილი გ.*, დავით გარეჯელის ციკლი ქართულ კედლის მხატვრობაში, თბ., 1972
**Чубинашвили Г. Н.*, Пещерные монастыри Дажид-Гареджи, Тб., 1948

Կատեգորիա:Սագարեջոյի շրջան
Կատեգորիա:Վրաց-ադրբեջանական սահման
Կատեգորիա:Վրաստանի վանքեր
Կատեգորիա:Դավիթ Գարեջայի վանքային համալիր
Կատեգորիա:Վանքեր այբբենական կարգով
Ռոքսբուրգի գրավում (1460)

**Ռոքսբուրգի գրավում**, անգլա-շոտլանդական պատերազմների ժամանակ տեղի ունեցած պաշարում։ Շոտլանդիայի թագավոր Ջեյմս II-ը սկսել էր արշավ` Անգլիայից բոլոր շոտլանդական ամրոցները վերադարձնելու համար, քանի որ այդ ժամանակ անգլիացիները ներգրավված էին քաղաքացիական պատերազմի մեջ։ Ռոքսբուրգ ամրոցը Շոտլանդիայում մնացած վերջին անգլիական ամրոցներից էր, և Ջեյմսը գլխավորում էր մի մեծ բանակ և ուներ մի քանի թնդանոթներ այն գրավելու համար։ Հաղթանակը մոտ էր, երբ թագավորի թնդանոթներից մեկը պայթել է և սպանել նրան։ Նրա բանակը, այնուամենայնիվ, գրավել է ամրոցը։ Ջեյմսի թագուհին՝ Մերի Գուելդերսը, հրամայել է  քանդել ամրոցը՝ այն նվաճելուց կարճ ժամանակ անց։

## Ծանոթագրություններ

## Արտաքին հղումներ
*Buchanan, George "The History of Scotland: With Notes, and a Continuation to the Present Time : in Six Volumes, Volume 2 pg 103-4" https://books.google.com/books?id=oXs9AAAAcAAJ&dq=buchanan+battle+of+sark+1448&q=Roxburgh#v=snippet&q=Roxburgh&f=false
*Linsay, Robert of Pitscottie The History of Scotland: From 21 February 1436. to March, 1565. in which are Contained Accounts of Many Remarkable Passages Altogether Differing from Our Other Historians; ... By Robert Lindesay of Pitscottie https://books.google.com/books?id=f3NbAAAAQAAJ&dq=pitscottie+battle+of+sark&q=Roxburgh#v=snippet&q=Roxburgh&f=false

Կատեգորիա:Շոտլանդիայի ճակատամարտեր
Կատեգորիա:Անգլիայի ճակատամարտեր
Իվերական վանք

**Իվերական վանք** կամ **Իվերոն** (, ), ուղղափառ, այժմ` հունական վանք Աթոսում, Հունաստան։ Գտնվում է թերակղզու հյուսիս-արևելքում, հիմնվել է 980-983 թվականներին, վրացիների կողմից։

## Պատմություն
Իվերո () բառը հունարեն նշանակում է «վրացապատկան», Իբերիա` Վրաստան։ Անվանումը բացատրվում է նրանով, որ վանքի հիմնադիրն ու առաջին շինարարը եղել է վրաց վանական Հովհան Իբերացին։ Վանքը կառուցվել է վրաց Բագրատիոնիների արքայական տան միջոցներով։

1830 թվականին Իվերական վանքը գրավվել է հույների կողմից, որոնք 1866 թվականին վրացական արձանագրությունները փոխարինել են հունականով։

## Այսօր

Իվերոնն ունի բազմաթիվ սուրբ մասունքներ, ավելին, քան Աթոսում մեկ այլ վանք։ 9-րդ դարից պաշտվող հրաշագործ Աստվածամոր սրբապատկերը ևս գտնվում է այստեղ։

Վանքի գրադարանում հաշվվում է մոտ 2.000 ձեռագիր, 15 թղթագլան, 20.000 տպագիր գիրք, հիմնականում` վրացերենով, հունարենով, երբայերենով և լատիներենով։

thumb|150px|XVIII դարի ճանապարհորդ Տիմոտե Գաբաշվիլիի ուրվանկարը

Այժմ վանքում ապրում է մոտ 30 հոգևորական ու վանական եղվայր։

## Վանահայրեր
* Հովհան Իբերացի (983—1002)
* Եվֆիմ Աթոսացի (1002—1028)
* Գեորգի Աթոսացի (1028-ից հետո-մինչև 1065)
* Պաքոմիոս (1640-ականներ)
* Վասիլի (1990—2005)
* Նաֆանաիլ, (2005-ից մինչև այժմ)

## Իվերոնի հետ կապված անձիք
* Տորնիկի (մահացել է 985 թվականի)
* Գիորգի Մթածմիդելի (1009-1065)

## Ծանոթագրություններ

## Արտաքին հղումներ
* Иверский монастырь на официальном сайте монастырей Афона
* Иверский монастырь на сайте министерства культуры Греции

Կատեգորիա:10-րդ դարում հիմնադրված քրիստոնեական վանքեր
Ռոքսբուրգ

**Ռոքսբուրգ** (), նաև հայտնի որպես Ռոսբրոք, ծխական համայնք ու ավերված թագավորական քաղաք, որը գտնվում է Սքոթիշ Բորդերս տարածաշրջանի Ռոքսբուրգշայր պատմական կոմսության տարածքում։ Եղել է կարևոր առևտրական քաղաք բարձր միջնադարյան ու վաղ ժամանակակից Շոտլանդիայում։ Միջին դարերում ունեցել է այնքան կարևորություն, որքան Էդինբուրգը, Սթիրլինգը, Փերթը կամ Բերվիք-ըփոն-Թվիդը, որոշ ժամանակ հանդիսանալով դե ֆակտո մայրաքաղաք (որպես Դավիդ I-ի թագավորական նստավայր)։

## Պատմություն
Ամրոցի կարևորությունը պայմանավորված էր իր դիրքով․ այն գտնվում էր շոտլանդական ցածրավանդակի կենտրոնական մասի գյուղատնտեսորեն բերրի տարածքներում, նաև Թվիդ գետի վրա, որը թույլ էր տալիս տեղափոխել ապրանքներ Բերվիք-ըփոն-Թվիդի գլխավոր նավահանգստից։ Ամրոցի դիրքը նաև խոչընդոտում էր անգլիական ներխուժումներին։

Քաղաքը գտնվում էր Թվիդ և Թեվիոթ գետերի միջև պաշտպանելի մի  թերակղզու վրա, որի նեղ պարանոցն էլ հսկում  էր Ռոքսբուրգ ամրոցը։ Քաղաքից ոչինչ չի մնացել, բացի ամրոցի բերդապատնեշների մի քանի ավերված հատվածներից։ Տեղանքը գտնվում է ժամանակակից Քեսլոյից ու  Ֆլորզ ամրոցից դեպի հարավ, որոնք գտնվում են Թվիդի մյուս կողմում։ Տարածքը պատկանում է Ռոքսբուրգի դքսին։

Անգլիական ու շոտլանդական բանակները բազմիցս անգամ նվաճել ու վերանվաճել են քաղաքը շոտլանդական անկախության պատերազմների ժամանակ, հատկապես 1314 թվականին Բաննոքբրնին նախորդող ժամանակահատվածում։ 1460 թվականի նրա վերջնական գրավումից հետո քաղաքն ու ամրոցն ավերվել են։ Այդ ժամանակից ի վեր քաղաքն այլևս չի վերստացել իր կարևորությունը, որովհետև 1482 թվականին Բերվիք-ըփոն-Թվիդի վերջնական անգլիական նվաճումն ամրոցի համար գոյատևելու քիչ պայման էր թողել՝ այսուհետ նավահանգստի բացակայության հետևանքով։

Որպես նախկին Ռոքսբուրգշայրի կոմսության գյուղաքաղաք Ռոքսբուրգին փոխարինել է Ջեդբուրգը։

Ուրիշ շատ քիչ բան  է հայտնի այս մեծապես կարևոր վայրի մասին, քանի որ Ռոքսբուրգի դուքսը՝ հողասեփականատերը, հրաժարվում է թույլատրել հնագետներին կատարել պեղումներ այնտեղ։

## Ստուգաբանություն
Ռոքսբուրգը հավանաբար առաջացել է հին անգլերենի **hrōcas burh*, "սերմնագռավի քաղաք" արտահայտությունից։

## Ռոքսբուրգի շրջան

Պատկեր:Scot1975Roxburgh.png|Ռոքսբուրգի շրջան, 1975&ndash;96


Ավելի ուշ (1975&ndash;1996), "Ռոքսբուրգը" վերաբերել է տեղական կառավարման մի շրջանի Շոտլանդիայի Բորդերս տարածաշրջանում։ Դրա սահմանները հիմնականում նման էին Ռոքսբուրգշայր պատմական կոմսության սահմաններին։ 1996 թվականին Ռոքսբուրգի շրջանը դարձել է Սքոթիշ Բորդերս միասնական տարածքի մաս։ (Տես նաև՝ Subdivisions of Scotland.)

## Ռոքսբուրգ գյուղ

Այսօր Ռոքսբուրգ անունով կոչվում է մի փոքրիկ գյուղ պատմական Ռոքսբուրգից մոտավորապես 2 մղոն (3 կիլոմետր) դեպի հարավ-հարավարևմուտք։

## Տես նաև
*Սքոթիշ Բորդերսում գտնվող վայրերի ցուցակ

## Ծանոթագրություններ

### Աղբյուրներ
*John Sadler (2005). *Border Fury: England and Scotland at War, 1296–1568*. Harlow, England: Pearson/Longman. .

Կատեգորիա:Շոտլանդիայի պատմություն
Նորայր Գրիգորյան (ճարտարագետ)

**Նորայր Գրիգորի Գրիգորյան** (), հայ ճարտարագետ-տեխնոլոգ, կոնստրուկտոր։ Տեխնիկական գիտությունների դոկտոր (1975), պրոֆեսոր (1991):

## Կենսագրություն
Նորայր Գրիգորյանը ծնվել է 1911 թվականի հունվարի 8-ին, Բաքվում։ 1931 թվականին ավարտել է Խարկովի տեխնոլոգիական ինստիտուտը, 1932 թվականին ավարտել է Մոսկվայի էլեկտրատեխնիկայի բարձրագույն ուսումնարանը։ 1935 թվականից աշխատել է «Դինամո» էլեկտրամեքենաշինական գործարանում, ապա՝  Մոսկվայի Գուբկինի անվան նավթի և գազի ինստիտուտում։ Եղել է խորհրդային առաջին հակատանկային ռեակտիվ հաստոցային նռնականետների գլխավոր կոնստրուկտորը։

Աշխատանքները վերաբերում են նավթի փոխադրման և պահեստավորման խնդիրներին, քարշային շարժիչների նախագծմանը, էլեկտրահորատման նոր եղանակների մշակմանը, հակատանկային ռեակտիվ նռնականետների և հրանոթների ստեղծմանը։

## Մահ
Նորայր Գրիգորյանը մահացել է 1994 թվականի հունվարի 25-ին, Մոսկվայում։

## Պարգևներ
* ԽՍՀՄ Պետական մրցանակ (1947)։
* ԽՍՀՄ Նախարարների խորհրդի մրցանակ (1984)։
* Ստալինյան մրցանակի դափնեկիր (1984)։
* Հայրենական պատերազմի 1-ին աստիճանի շքանշան։
* «Պատվո նշան» շքանշան (1940)։

## Երկեր
*Эффективность вскрытия пласта перфорацией в зависимости от типа бурового раствора // Нефт. хоз-во. 1973. № 11. С. 15-19. (համահեղինակ)
* Теория и расчет действия взрыва кумулятивных зарядов на корпус перфоратора. - «Труды Всесоюз. науч.-исслед. ин-та геофиз. методов разведки», вып. V. М., «Недра», 1964, с. 3-33 с ил.
* Экспериментальные исследования действия взрыва-кумулятивных зарядов на корпус перфораторов. - «Труды Всесоюз. науч.-исслед.-ин-та геофиз. методов разведки», вып. V. М., «Недра», 1964, с. 34-61 с-ил.
* Деформация корпуса кумулятивного перфоратора в. жидкой среде.- В кн.: Прикладная геофизика, вып. 43. М., «Недра», 1965,. с. 139-162.
* Состояние и перспективы вскрытия пластов стреляющими перфораторами.- «Нефтяное хозяйство», 1971, № 4 с. 33-38.
* Пометун Д. Е., Горбенко Л. А. Прострелочные и взрывные работы в скважинах. М., Недра, 1972, 280 с.
* Краткий справочник по прострелочно-взрывным работам в скважинах / Под ред. Н. Г. Григоряна. М., Недра, 1970.
* Вскрытие нефтегазовых пластов стреляющими перфораторами. - М.: Недра, 1982.
* Состояние и перспективы вскрытия продуктивных пластов в нефтяных и газовых скважинах стреляющими перфораторами // Совершенствование вскрытия, испытания и освоения продуктивных пластов в эксплуатационных и разведочных скважинах. М.: Недра, 1969.

## Ծանոթագրություններ

## Աղբյուրներ
* Саркисян А. Е. Армяне-военные ученые, конструкторы, производственники и испытатели XX века. Т.3.-Ер.:"Амарас", 2005, 388 с. +78 ил., с 38-51
* Мамулов С. С. Удивительный народ из страны чудес. Книга 4. М., 2005

Կատեգորիա:ԽՍՀՄ Պետական մրցանակի դափնեկիրներ
Կատեգորիա:Խորհրդային ֆիզիկոսներ
Կատեգորիա:Հայ ճարտարագետներ
Կատեգորիա:Հայ պրոֆեսորներ
Կատեգորիա:Հայ տեխնոլոգներ
Կատեգորիա:Ռուս ֆիզիկոսներ
Կատեգորիա:Տեխնիկական գիտությունների դոկտորներ
Կատեգորիա:Լենինի շքանշանի ասպետներ
Եվլախ (կայարան)

**Եվլախ երկաթուղային կայարան** (), Եվլախ քաղաքում գտնվող Ադրբեջանական երկաթուղու կայարան, որը գտնվում է Թբիլիսի - Բաքու գծի վրա։

## Պատմություն
Եվլախի միջով փոխադրումները սկսվել են իրականացվել 19-րդ դարի վերջում՝ Թբիլիսի - Բաքու երկաթուղու կառուցումից հետո։ 1912 թվականին Եվլախում սկսվել է Պարտավով, Ակնայով և Ստեփանակերտով անցնող և դեպի ձգվող Շուշի նեղուղի երկաթուղու ճյուղի կառուցումը։ Առաջին համաշխարհային պատերազմի պատճառով Եվլախ նշված երկաթուղու կառուցումը հետաձգվել է, իսկ պատերազմի ավարտից հետո վերսկսվել, սակայն վերջնականապես գիծը հանձնվել է 1942 թվականին՝ միայն մինչև Ստեփանակերտ։ 1967 թվականին մինչև Ակնայի հատվածը ձևափոխվել է լայնուղու, իսկ 1970-ականների վերջում Ակնա - Ստեփանակերտ հատվածի ձևափոխումից հետո բացվել է նաև մինչև Ստեփանակերտ մարդատար փոխադրումները։ Արցախյան պատերազմի ժամանակ երկաթուղու Տերտեր կայարանից Եվլախ - Ստեփանակերտ հատվածի փոխադրումները դադարեցվել են։

## Տես նաև
* Ադրբեջանական երկաթուղի

## Ծանոթագրություններ

Կատեգորիա:Ադրբեջանի երկաթուղային կայարաններ
Կատեգորիա:Եվլախ
Կատեգորիա:1883 բացված երկաթուղային կայարաններ
Կատեգորիա:1883 հիմնադրումներ Ռուսաստանում
Աղստև (կայարան)

**Աղստև երկաթուղային կայարան** (), Աղստև քաղաքում գտնվող Ադրբեջանական երկաթուղու կայարան, որը գտնվում է Թբիլիսի - Բաքու գծի վրա։

## Պատմություն
Աղստև կայարանը հիմնադրվել է համանուն բնակավայրի մոտակայքում 1883 թվականին՝ Բաքու - Թբիլիսի (549 կմ) առաջին երկաթգծի կառուցման կապակցությամբ։ Նույն թվականին կառուցվել է կայարանատունը։ Երկաթուղային հանգույց դառնալուն պես բնակավայրը սկսեց արագ աճել և 7,6 հազար բնակչով ստացավ քաղաքի կարգավիճակ։ Այժմ քաղաքի գլխավոր տեսարժան վայրն է համարվում երկաթուղային դեպոն, որի շուրջ և աճել է քաղաքը։

## Տես նաև
* Ադրբեջանական երկաթուղի

## Ծանոթագրություններ

Կատեգորիա:Ադրբեջանի երկաթուղային կայարաններ
Կատեգորիա:Աղստև
Կատեգորիա:1883 բացված երկաթուղային կայարաններ
Կատեգորիա:1883 հիմնադրումներ Ռուսաստանում
Ռոբին Վուդ

**Ռոբերտ Պոլ Վուդ** (անգլ. *Robert Paul Wood* ),  բրիտանական և կանադական  հայտնի կինոգետ, Ալֆրեդ Հիչքոքի (1968), Հովարդ Հոուքսի (1968), Ինգմար Բերգմանի (1969), Կլոդ Շաբրոլի (1970), և Միքելանջելո Անտոնիոնիի (1968, 1971) մասին մենագրությունների հեղինակ

## Կենսագրություն
1953 թվականին ավարտել է Քեմբրիջի համալսարանի Հիսուսի քոլեջը , որտեղ նրա ուսուցիչներն են եղել Ֆրենկ Ռեյմոնդ Լիվսը, Ա․Պ․ Ռոսիտերը։ 1954-58 թվականներին Մեծ Բրիտանիայի  և Շվեդիայի դպրոցներում աշխատել է որպես ուսուցիչ։ Ֆրանսիական Լիլ քաղաքում մեկ տարի անգլերեն դասավանդելուց հետո Վուդը վերադարձավ Մեծ Բրիտանիա, ապա տեղափոխվեց Շվեդիա, որտեղ հանդիպեց Էյլին Մաքդոնալդին՝  իր ապագա կնոջը։ Նրանք ամուսնացան 1960 թվականի  Մայիսի 17-ին։

«Կայե դյու սինեմա»-ում «Փսիխո» ֆիլմի վերլուծության հրատարակումից հետո նա ընդունվում էր որպես Հիչքոքի արվեստի առաջատար մասնագետ։ 1965 թվականին լույս տեսավ այս ռեժիսորի ֆիլմերի մասին Վուդի առաջին վերլուծականը։

1974 թվականին Վուդը բաժանվեց կնոջից (նրանք ունեին երեք զավակ- Քերին, Ֆիոնա, Սիմոն) և սկսեց ապրել տղամարդկանց հետ։ Այդ պահից սկսած  ֆրեյդա-մարքսիստական դիրքորոշմամբ ֆիլմեր էր վերլուծում։ 1986 թվականին հրատարակեց «Հոլիվուդը Վիետնամից մինչև  Ռեյգան» ընդհանրացված աշխատությունը։

1977 թվականից դասավանդել է Տորոնտոյի Յորքյան համալսարանում։ Կանադական Սինեէքշն («CineAction») կինոամսագրի ստեղծողներից է։ Մահացել է 78 տարեկանում,  լեյկեմիայից ։ Մահից ոչ շատ առաջ Բրիտանական կինոինստիտուտի պատվերով գիրք էր պատրաստել Հոուքսի «Ռիո Բրավո» ֆիլմի մասին։

## Գրականություն
* 
* 
* , Michael Celec, Brad Stevens, Olof Hedling, Олдмедоу, Гарри|Harry Oldmeadow||Harry Oldmeadow}}|заглавие=Robin Wood Bibliography: Introduction|оригинал=|ссылка=http://www.dkholm.typepad.com/cinemonkey/2010/04/robin-wood-bibliography-introduction.html|автор издания=|издание=Cinemonkey|тип=|место=|издательство=|год=09.04.2010|выпуск=|том=|номер=|страницы=|isbn=|issn=|doi=|bibcode=|arxiv=|pmid=|язык=|ref=Holm, Celec, Hedling, Oldmeadow|archiveurl=|archivedate=}}
* 
* 
* |тип=|место=|издательство=International Committee of the Fourth International|год=21.12.2009|выпуск=|том=|номер=|страницы=|isbn=|issn=|doi=|bibcode=|arxiv=|pmid=|язык=|ref=Walsh|archiveurl=|archivedate=}}
* 

## Ծանոթագրություններ

## Արտաքին հղումներ
* Official Website of CineACTION!
* 

Կատեգորիա:Լեյկոզից մահացածներ
Կատեգորիա:Կինոգործիչներ այբբենական կարգով
Կատեգորիա:Կինոքննադատներ
Կատեգորիա:Քեմբրիջի համալսարանի շրջանավարտներ
Արամ Բլրցյան

**Արամ Արտաշեսի Բլրցյան** (), հայ անասնաբույծ-ընտրասերումնաբան։ Գյուղատնտեսական գիտությունների դոկտոր (2004), պրոֆեսոր (1989)։ ՀԳԳԱ թղթակից անդամ (1994)։

## Կենսագրություն
Արամ Բլրցյանը ծնվել է 1928 թվականի մայիսի 12-ին, Ախալքալաքում։ 1952 թվականին ավարտել է Երևանի անասնաբուծական-անասնաբուժական ինստիտուտը։ 1957-1964 թվականներին աշխատել է Հայկական անասնաբուծական և անասնաբուժական գիտահետազոտական ինստիտուտում, 1964 թվականից՝ Երևանի անասնաբուծական-անասնաբուժական ինստիտուտում, 1970-1981 թվականներին՝ խոշոր անասնաբուծության ամբիոնի վարիչ, միաժամանակ, 1970-1974 թվականներին՝ անասնաբուծության ֆակուլտետի դեկան, 1977-1994 թվականներին՝ պրոռեկտոր, 1994 թվականից՝ պրոֆեսոր, 1968-1974 թվականներին՝ «Գյուղատնտեսական գիտությունների տեղեկագիր» ամսագրի գլխավոր խմբագիր։

Աշխատանքները վերաբերում են տավարի կովկասյան գորշ ցեղի ընտրասերման-գենետիկական հարաչափերի գնահատման, կենդանիների մթերատվության հատկանիշների ձևավորման վրա տարբեր գործոնների ազդեցության հարցերին։ Տավարի կովկասյան գորշ ցեղի ստեղծողներից։ Համահեղինակ է «Անասնաբուծության հիմունքներ» (2001) բուհական դասագրքի։

## Երկեր
* Արդյունաբերական հիմունքներով արտադրության տեխնոլոգիան, Երևան, 1986 (համահեղինակ)։

## Ծանոթագրություններ

## Գրականություն
* Զաքարյան, Սիրվարդ Հասրաթի։ Արամ Արտաշեսի Բլրցյան։ Կենսամատենագիտություն, Երևան, 2004 (ՀԳԱ-ի գիտնականների կենսամատենագիտություն)։

Կատեգորիա:Հայ անասնաբույծներ
Կատեգորիա:Գյուղատնտեսական գիտությունների դոկտորներ
Կատեգորիա:Հայ պրոֆեսորներ
Կատեգորիա:Հայ ընտրասերումնաբաններ
Ռոքսբուրգ ամրոցի պաշարում

**Ռոքսբուրգի պաշարում**, պաշարում, որը տեղի է ունեցել 1314 թվականին։Հիմնական հակամարտությունն էր շոտլանդական անկախության առաջին պատերազմում։ Ջեյմս Դուգլասը՝ Դուգլասի տերը, Կլան ՄակԴուգալին հաղթելուց  հետո մի քանի ամրոցներ էր հետ նվաճել  անգլիացիներից, բայց միայն Ռոքսբուրգ ամրոցը վերցնելու մասին միտք էր, որ նրան անհանգստացնում էր։ Այն անառիկ վայրում էր ու լավ էր հսկվում։ Նա և Վալտեր Ստյուարտը՝ Շոտլանդիայի 6-րդ բարձր պաշտոնյան, իրենց մի քանի մարդկանց  ծպտել են որպես կովեր, այնպես որ կայազորը տեղյակ չէր նրանց ներկայության մասին։ Այնուհետև նրանք օգտագործել են աստիճաններ վեր բարձրանալու համար։ Այդպիսով  նրանք կատարյալ անակնկալի են բերել ամրոցը։ Նրանք մեծ թվով  զոհեր են պատճառել կայազորին, այդ թվում նաև նետով դեմքից նրանց ղեկավարին վիրավորելով։ Այս պաշարումը նախադեպ էր Բաննոքբերնի ճակատամարտի համար։

Լեյնքրոսթ Քրոնիքլը նշում է, որ «այդ ամբողջ գեղեցիկ ամրոցը շոտլանդացիները հավասարեցրին գետնին, ինչպես մյուս ամրոցները, որոնք կարողացել էին նվաճել, որպեսզի անգլիացիներն այլևս երբեք ամրոցներ գրավելով չկարողանան տիրել երկրին։

## Ծանոթագրություններ

Կատեգորիա:Շոտլանդիայի պատմություն
Թզարմատ գարնանային

**Թզարմատ գարնանային** կամ **հրանունկ գարնանային** () խոտածածկի բույս, հրանունկազգիների ընտանիքի տեսակ։

## Տարածվածություն
Ինչպես և շատ թզարմատներ, այս տեսակը ևս սիրում է աճել սառը և անցումային կլիմայական գոտում, խոնավ վայրերում։

Խոտաբույսը լայնորեն տարածված է Եվրասիայում՝ արևելյան ատլանտիդայից մինչև Արևմտյան Սիբիր։ Այս տեսակների շարքն ընդգրկում է ամբողջ Մերձավոր Արևելքը, ներառյալ Մերձավոր Արևելքի և Հյուսիսային Աֆրիկայի երկրները։

## Կենսաբանական բնութագիր
thumb|left|Թզարմատ գարնանային
Բույսը հետաքրքիր է նրանով, որ ունի երկու տեսակի աճած բողբոջներ` արմատների վրա և տերևների ձուլակտորներում։

Թզարմատի ծաղիկների  ծաղկափոշու համար արևոտ վայրերում նստում են բզեզները, մեղուները, մրջյունները  (ստվերում ոչ մի պտուղ չի ձևավորվում)։

Ծաղկի բանաձևն է՝ :

Պտուղները բազ-մաընկուզիկ են։ Ընկուզիկները տանձաձև են, կլորավուն օվալաձև, գագաթը վերջանում է լայն, սյունիկի քիչ երկայնական, կողավոր մնացորդով։ Պտղասպին ոչ մեծ ելունդի տեսք ունի։ Մակերևույթը թմբաակոսավոր է, թավոտ։

Գունավորումը բաց դեղնավուն է, սերմնասպիի մոտ` ավելի մուգ։ Երկարությունը 2.5-3.5 մմ է, լայնությունը և հաստությունը` 2-2.5 մմ։

## Թունավոր հատկություններ
Թունավոր է բույսն ամբողջությամբ։ Պարունակում է պրոտոանեմոնին։

## Այլ տեսակներ
Գորտնուկազգիների ընտանիքում թունավոր հատկություններով օժտված են շատ այլ ցեղերի ներկայացուցիչներ. հողմածաղիկ - ветренница - Anemone (պրոտոանեմոնին, անեմոնին), ագռավագի - воронец - Actaea (ալկալոիդներ, սապոնիններ), ոսկեծաղիկ կամ ցինգ - калужница - Caltha (պրոտոանեմոնին, անեմոնին), եղջրագլխիկ - рогоглавник - Ceratocephalus (ռանունկուլին, ալկալոիդներ), մլակասպան – клопогон - Cimicifuga (տրիտերպենոիդներ, ալկալոիդներ), մամրիչ - ломонос - Clematis (ալկալոիդներ, սապոնիններ), ղանձլամեր - морозник - Helleborus (ալկալոիդներ, ռանունկուլին, պրոտոանեմոնին), քնախոտ - прострел («сон-трава») - Pulsatilla (պրոտոանեմոնին, ալկալոիդներ), գնձմնձուկ -василистник - Thalictrum (ալկալոիդներ, ցիանոգլիկոզիդներ), ձզկի – купальница - Trollius (ալկալոիդներ, սապոնիններ)։

## Ծանոթագրություններ

## Գրականություն
* Жизнь растений : в 6 т. / под ред. А. Л. Тахтаджяна. — Т. 5, ч. 2. Цветковые растения. — М.: Просвещение, 1981. — С. 82, 83, 109, 210, 211.
* 

## Արտաքին հղումներ
* 
*  

Կատեգորիա:1753 թվականին նկարագրված բույսեր
Կատեգորիա:Արևմտյան Ասիայի բուսական աշխարհ
Կատեգորիա:Եվրոպայի բուսական աշխարհ
Չապաևի փողոց (այլ կիրառումներ)

**Չապաևի փողոց** անվանումը կարող է վերաբերել.

* Չապաևի փողոց (Դոնի Ռոստով)
* Չապաևի փողոց (Կրասնի Սուլին)
* Չապաևի փողոց (Սովետսկ)
Դոստոևսկու փողոց (Դոնի Ռոստով)

**Դոստոևսկու փողոց** (), փողոց Ռուսաստանի Դաշնության Դոնի Ռոստով քաղաքի Լենինյան շրջանում։ Անվանվել է ռուս մեծ գրող, գրականագետ, փիլիսոփա Ֆեոդոր Միխայլովիչ Դոստոևսկու (1821-1881) պատվին։ Սկիզբ է առնում Վեսյոլի նրբանցքից և ավարտվում Մայկոպի նրբանցքի հետ հատումով։ Երկարությունը 410 մետր է։

## Նկարագրություն
Դոնի Ռոստով քաղաքի Դոստոևսկու փողոցը սկսվում է Վեսյոլի նրբանցքից, հատում Սկաչկովի փողոցը, Սիլիկատնի նրբանցքը և ավարտվում Մայկոպի նրբանցքի հետ հատումով։ Զուգահեռ է Նեկրասովի և Պիսատելսկայա փողոցներին։ Երկարությունը 410 մետր է։ Փողոցում կա համարակալված 56 շինություն։

Դոստոևսկու փողոցի փոստային դասիչն է՝ 344001։

Փողոցն անվանվել է ռուս մեծ գրող, գրականագետ, փիլիսոփա Ֆեոդոր Միխայլովիչ Դոստոևսկու (1821-1881) պատվին։ Դոստոևսկին ռուս գրականության դասականներից է և համաշխարհային նշանակության լավագույն վիպագիրներից մեկը։ Գրականագետները գրողի ամենանշանակալից ստեղծագործությունների շարքին են դասում, այսպես կոչված, «մեծ հնգամատյանը», որի մեջ մտնում են խոհական վեպերը՝ «Ոճիր և պատիժ», «Ապուշը», «Դևեր», «Դեռահասը» և «Կարամազով եղբայրներ»։ Դոստոևսկու գեղագիտական հայացքներն ու գաղափարները մեծ ազդեցություն են թողել ռուս և համաշխարհային գրականության, այդ թվում` նաև հայ հոգեբանական արձակի վրա։ Նրա գաղափարագեղագիտական սկզբունքները զարգացրել են Ստեֆան Ցվայգը, Ֆրանց Կաֆկան, Մարսել Պրուստը, Ալբեր Քամյուն և ուրիշներ։

## Ծանոթագրություններ

## Աղբյուրներ
*Улица Достоевского в Ростове-на-Дону
*Подробная карта Улица Достоевского, город Ростов-на-Дону со спутника с номерами домов, индекс и маршруты, Яндекс, Гугл карты 

## Արտաքին հղումներ
*Почтовый индекс улица Достоевского, г. Ростов-на-Дону

Կատեգորիա:Դոնի Ռոստովի փողոցներ
Ղանձլամեր կանաչ

**Ղանձլամեր կանաչ** (), գորտնուկազգիների ընտանիքին պատկանող երկշաքիլավոր ծաղկավոր բույս։

## Բուսաբանական բնութագիր
Ղանձլամեր կանաչը բազմամյա վայրի  կոճղարմատավոր խոտաբույս է։ Արմատամերձ տերևները 2-ն են՝ բաժանված 7-13 տերևներից, որոնցից յուրաքանչյուրը բավականին խոր հատված է անհավասար ատամնավոր մասերի։ Ծաղկացողունը ունի մոտ 40 սմ բարձրություն՝ փոքրիկ ատամնաձև տերևներով։

Ծաղիկները 2-4 զույգերով հավաքված են ցողունի վրա։ 4-5 սմ տրամագծով ծաղկապատյանը բաժանված է դեղնականաչավուն 5 մասի։ Սերմերը գլանաձև են կամ ձվաձև, ակոսավոր, 3,2-4,8×1,8-2,4 սմ։

Քրոմոսոմների թիվը 2n = 32 է։

## Տարածք
Կանաչ ղանձլամերը ծագել է Կենտրոնական և Արևմտյան Եվրոպայից, արևելքից գալիս է դեպի հյուսիսային Իտալիա և Ավստրիա։ Այգիներում աճեցնելիս հաճախ վայրիանում է, հեշտությամբ տարածվում է։

## Տնտեսական արժեք և կիրառություն
Ողջ Եվրոպայում հաճախ աճեցվում է որպես դեկորատիվ բույս։  Բարձր է գնահատվում գարնանային վաղ ծաղկման համար։ Ստացվել են նաև մի քանի դեկորատիվ հիբրիդային սորտեր։
մինի|Ղանձլամեր կանաչի տարածումը Իտալիայում
մինի|Ղանձլամեր կանաչ
Ղանձլամերի արմատները օգտագործվում է բժշկության մեջ, միջնադարում բույսը հենց այդ նպատակով էլ աճեցվել է։

## Տաքսոնոմիա
### Հոմանիշներ
* 
* 
* 
* 
* 
* 
* 
* 
* 
* 
* 

## Ծանոթագրություն

Կատեգորիա:1753 թվականին նկարագրված բույսեր
Կատեգորիա:Բազմամյա բույսեր
Կատեգորիա:Թունավոր բույսեր
Կատեգորիա:Խոտաբույսեր
Չապաևի փողոց (Դոնի Ռոստով)

**Չապաևի փողոց** (), փողոց Ռուսաստանի Դաշնության Դոնի Ռոստով քաղաքի Լենինյան շրջանում։ Անվանվել է խորհրդային ռազմական գործիչ, Կարմիր բանակի հրամանատար, Առաջին համաշխարհային և Ռուսաստանի քաղաքացիական պատերազմի մասնակից Վասիլի Իվանովիչ Չապաևի (1887-1919) պատվին։ Սկիզբ է առնում Չուխնովսկի նրբանցքից և ավարտվում Սիլիկատնի նրբանցքի հետ հատումով։ Երկարությունը 550 մետր է։

## Նկարագրություն
Դոնի Ռոստով քաղաքի Չապաևի փողոցը սկսվում է Չուխնովսկի նրբանցքից, հատում Օլիմպիյսկի նրբանցքը, Սկաչկովի փողոցը և ավարտվում Մայկոպի նրբանցքի հետ հատումով։ Զուգահեռ է Գուբարևիչի և Դալնեվոստոչնայա փողոցներին։ Երկարությունը 550 մետր է։ Փողոցում կա համարակալված 81 շինություն։

Չապաևի փողոցի փոստային դասիչն է՝ 344004։

Փողոցն անվանվել է խորհրդային ռազմական գործիչ, Կարմիր բանակի հրամանատար, Առաջին համաշխարհային և Ռուսաստանի քաղաքացիական պատերազմի մասնակից Վասիլի Իվանովիչ Չապաևի (1887-1919) պատվին։ 1919 թվականի սեպտեմբերի 5-ի գիշերը սպիտակգվարդիականները հանկարծակի հարձակվել են Չապաևի դիվիզիայի շտաբի վրա։ Նա իր զինակիցների հետ արիաբար կռվել է մինչև վերջին փամփուշտը, այնուհետև վիրավոր փորձել է լողալով անցնել Ուրալ գետը, սակայն խփվել է և զոհվել։ Պարգևատրվել է Կարմիր դրոշի շքանշանով։

## Ծանոթագրություններ

## Աղբյուրներ
*Чапаевская улица в Ростове-на-Дону
*Подробная карта Чапаевская улица, город Ростов-на-Дону со спутника с номерами домов, индекс и маршруты, Яндекс, Гугл карты

## Արտաքին հղումներ
*Почтовый индекс улица Чапаевская, г. Ростов-на-Дону

Կատեգորիա:Դոնի Ռոստովի փողոցներ
Գոգոլի փողոց (Դոնի Ռոստով)

**Գոգոլի փողոց** (), փողոց Ռուսաստանի Դաշնության Դոնի Ռոստով քաղաքի Կիրովի շրջանում։ Անվանվել է ռուս արձակագիր, դրամատուրգ, բանաստեղծ, գրաքննադատ Նիկոլայ Վասիլևիչ Գոգոլի (1809-1852) պատվին։ Սկիզբ է առնում Նախիջևանի նրբանցքից և ավարտվում Տեատրալնի պողոտայի հետ հատումով։ Երկարությունը 330 մետր է։

## Նկարագրություն
Դոնի Ռոստով քաղաքի Գոգոլի փողոցը սկսվում է Նախիջևանի նրբանցքից, հատում Դերժավինի նրբանցքը, Փետրվարի 7-ի փողոցը, Գրիբոյեդովի նրբանցքը և ավարտվում Տեատրալնի պողոտայի հետ հատումով։ Զուգահեռ է Լոմոնոսովի և Սոցիալիստիչեսկայա փողոցներին։ Երկարությունը 330 մետր է։ Փողոցում կա համարակալված 45 շինություն։

Գոգոլի փողոցի փոստային դասիչն է՝ 344022։

Փողոցն անվանվել է ռուս արձակագիր, դրամատուրգ, բանաստեղծ, գրաքննադատ Նիկոլայ Վասիլևիչ Գոգոլի (1809-1852) պատվին։ Գոգոլի լավագույն ստեղծագործություններն են «Տարաս Բուլբա», «Մեռած հոգիներ» վեպերը, «Ռևիզորը», «Ամուսնություն» թատերգությունները, «Ցնորվածի հուշատետրը», «Պատմություն այն մասին, թե ինչպես Իվան Իվանովիչը գժտվեց Իվան Նիկիֆորովիչի հետ», «Դիմանկարը» և այլ պատմվածքներ։ Որպես քննադատական ռեալիզմի հիմնադիր, երգիծաբան, Գոգոլը ստեղծել է իր անկրկնելի ոճը, որտեղ ձուլվել են քնարականությունը, ռոմանտիկ ոգեշնչվածությունը և սուր երգիծանքը։ Նա հսկայական ազդեցություն է գործել ոչ միայն ռուսական, այլև համաշխարհային գրականության զարգացման վրա։

## Ծանոթագրություններ

## Աղբյուրներ
*Гоголевская улица в Ростове-на-Дону
*Подробная карта Гоголевская улица, город Ростов-на-Дону со спутника с номерами домов, индекс и маршруты, Яндекс, Гугл карты 

## Արտաքին հղումներ
*Почтовый индекс улица Гоголевская, г. Ростов-на-Дону

Կատեգորիա:Դոնի Ռոստովի փողոցներ
Կուժկոտրուկ միամյա

**Կուժկոտրուկ միամյա** (), միամյա վայրի բույս, Կուժկոտրուկի ընտանիքի նմանությամբ։

[thumb|left|Բուսաբանական նկարագիր Ն.Լ. Բրիտտոնի և Ա.Ա. Բրաունի գրքից [1913 թվական]]

## Բուսաբանական բնութագիր
Ունի 25-40 սմ բարձրություն։

Ցողունը ուղիղ է, պարզ կամ թեթևակի մասնիկավորված, ակոսավոր, սովորական մերկ։

Ստորին տերևները կոթունավոր է, վերադաս, բոլորը մատնաձև-առանձին գծային, պինդ կամ եռաճեղք շերտերով։

Ծաղիկները միայնակ են, 15-25 մմ տրամագծով. բաժականման բաց թերթերով, հեռավորության վրա կամ նույնիսկ ներքևի կորով, թերթիկները 6-10 մմ, ամբողջությամբ ձվաձև, ձևավորված կիսագնդային պսակով, ինտենսիվ կարմիր, գրեթե սև հիմքով։ Ծաղկում հունիս-հուլիս ամիսներին։ Ծաղկի բանաձևն է՝ .

Պտուղի գլխին տանձաձև ձևավորված է սերմը՝ ուղիղ ճեղքվածքով։

## Տարածվածություն և էկոլոգիա
Տարածված է Հյուսիսային Աֆրիկայում, Արևմտյան Ասիայում, Միջին Արևելքում, Կենտրոնական և Հարավային Եվրոպայում։

Այն աճում է Ռուսաստանի (Մերձսևծովյան շրջանի) եվրոպական մասում, Ուկրաինայում (Դնեպրովսկի շրջանի), Մոլդովայում։

Այն աճում է որպես մշակաբույսերի մոլախոտ, ճանապարհներին, աղբավայրերում, առանձին կամ խմբերով։

## Նշանակություն և կիրառություն
Դեկորատիվ բույս է։

### Բուժական հատկություններ
Թերապևտիկ նպատակներով օգտագործվում է բույսի հողի վրայի մասը։

Բույսի վերին հատվածը պարունակում է կարոտինոիդներ 0.332-0.675%, առավելագույնը պտղի հասունացման սկզբում, պարունակում է վիտամին C:

Ծաղիկների մեջ հայտնաբերվել է Կարոտինոիդներ, իսկ պտուղներում՝ ճարպային յուղ։ 
մինի|Կուժկոտրուկ միամյայի ծաղիկ
մինի|Կուժկոտրուկ միամյա Արգենտինայում
մինի|Կուժկոտրուկ միամյա՝ ծաղկի կառուցվածք
Բույսը կարող է փոխարինել կուժկոտրուկ գարնանայինին։

## Ծանոթագրություններ

## Գրականություն
** Adonis automnalis // Ботанический словарь / сост. Н. И. Анненков. — СПб.: Тип. Имп. АН, 1878. — XXI + 645 с.
* *Лавренова Г. В., Лавренов В. К.* Энциклопедия лекарственных растений. — Издательство «Донеччина», 1997.

## Արտաքին հղումներ
* ''Адонис однолетний'' на сайте Энциклопедия декоративных садовых растений Проверено 16 октября 2008 г.

Կատեգորիա:1753 թվականին նկարագրված բույսեր
Կատեգորիա:Արևմտյան Ասիայի բուսական աշխարհ
Կատեգորիա:Թունավոր բույսեր
Նիզամի կինոկենտրոն

**Նիզամի կինոկենտրոն** (), Ադրբեջանի մայրաքաղաք Բաքվում գտնվող կինոթատրոնը։ Գտնվում է քաղաքի կենտրոնում՝ Բյուլ-բյուլ 20 պողոտայում։ Քաղաքի հնագույն կինոթատրոնն է։ Տեղական նշանակության ճարտարապետական հուշարձան է։ Կինոթատրոնը կոչված է պատվավոր բանաստեղծ Նիզամի Գյանջևիի անունով։ Թատրոնի շենքը կառուցվել է 1934 թվականին։ Շենքի ճարտարապետներն են Սադիխ Դադաշև և Միքաել Ուսեյնով։ Ամբողջ XX դարի ընթացքում շենքն օգտագործվել է անմիջական նշանակությամբ ։

2011 թվականի նոյեմբերին տեղի ունեցավ «Նիզամի» կինոթատրոնի շենքի բացումը, կապիտալ վերանորոգումից և վերակառուցելուց հետո։ Բացման արարողությանը ներկա էին Ադրբեջանի նախագահ Իլհամ Ալիևը և նրա տիկին Մեհրիբան Ալիևան։

Նրա կիսագմբեթավոր ճակատը կառուցվել էր նեոդասական ոճով, իսկ հանդիսատեսի դահլիճը՝ մոդեռն ոճի ծեփածո դեկորով։ Ձեռք է բերվել նորագույն պրոյեկտորային սարքավորումներ և մեծ էկրան։

Շենքի լոբբիում կանգնած են կինոթատրոնի պատմությունը արտացոլող լուսանկարներ։ Առաջին հարկում կա երկու սրահ՝ մեծ՝ 80 և փոքր՝ 50 տեղ, երկրորդ հարկում մեծ սրահ՝ 500 տեղ, իսկ հինգերորդ հարկում - VIP դահլիճ` 24 տեղով։

Կինոկենտրոնի բակում տեղադրված է Նիզամի Գյանջևիի հուշարձանը։

## Ծանոթագրություններ

Կատեգորիա:Բաքվի կինոթատրոններ
Լոմոնոսովի փողոց (Դոնի Ռոստով)

**Լոմոնոսովի փողոց** (), փողոց Ռուսաստանի Դաշնության Դոնի Ռոստով քաղաքի Կիրովի շրջանում։ Անվանվել է ռուս բնագետ, բանաստեղծ, լուսավորիչ, նկարիչ, պատմաբան Միխայիլ Վասիլևիչ Լոմոնոսովի (1711-1765) պատվին։ Սկիզբ է առնում Դերժավինի նրբանցքից և ավարտվում Գրիբոյեդովի նրբանցքի հետ հատումով։ Երկարությունը 250 մետր է։

## Նկարագրություն
Դոնի Ռոստով քաղաքի Լոմոնոսովի փողոցը սկսվում է Դերժավինի նրբանցքից, հատում Փետրվարի 7-ի փողոցը և ավարտվում Գրիբոյեդովի նրբանցքի հետ հատումով։ Զուգահեռ է Գոգոլի և Ստանիսլավսկու փողոցներին։ Երկարությունը 250 մետր է։ Փողոցում կա համարակալված 32 շինություն։

Լոմոնոսովի փողոցի փոստային դասիչն է՝ 344022։

Փողոցն անվանվել է ռուս բնագետ, բանաստեղծ, լուսավորիչ, նկարիչ, պատմաբան, Մոսկվայի պետական համալսարանի հիմնադիր Միխայիլ Վասիլևիչ Լոմոնոսովի (1711-1765) պատվին։ Բացի գիտական գործունեությունից, նա նպաստել է նաև ռուս գրական լեզվի զարգացմանը, նրա գիտական ուսումնասիրության հիմքի ստեղծմանը, զբաղվել ռուս ժողովրդի պատմության հարցերով, նկարչությամբ և մասնավորապես խճանկարչությամբ։ Եղել է Սանկտ Պետերբուրգի, Շվեդիայի և Բոլոնիայի ակադեմիաների ակադեմիկոս, երկրում լուսավորության և գիտության զարգացման ջատագով։

## Ծանոթագրություններ

## Աղբյուրներ
*Ломоносовская улица в Ростове-на-Дону
*Подробная карта Ломоносовская улица, город Ростов-на-Дону со спутника с номерами домов, индекс и маршруты, Яндекс, Гугл карты 

## Արտաքին հղումներ
*Почтовый индекс улица Ломоносовская, г. Ростов-на-Дону

Կատեգորիա:Դոնի Ռոստովի փողոցներ
Էլենե Ախվլեդիանի

**Էլենե Ախվլեդիանի** () (), 20-րդ դարի վրաց նկարչուհի, գրաֆիկ, թատերական ներկայացումների և գեղարվեստական գրքերի ձևավորող։ Համբավվել է հատկապես վրացական քաղաքների տեսարանների, Իլիա Ճավճավաձեի, Վաժա Փշավելայի ժողովածուների, Թբիլիսիի Մարջանիշվիլու անվան թատրոնում մի շարք ներկայացումների ձևավորման համար։

## Կենսագրություն
Ծնվել է 1901 թվականին Թելավում, բժշկի ընտանիքում։ 1910 թվականին ընտանիքով տեղափոխվել է Թիֆլիս։

Դեռևս գիմնազիայում սովորելու տարիներին լրջորեն զբաղվել է նկարչությամբ, 1919 թվականին մասնակցել ցուցահանդեսի; 1922 թվականին ընդունվել է Թիֆլիսի գեղարվեստի ակադեմիան, ուսանել Գիորգի Գաբաշվիլու դասարանում։ Առաջին կուրսն ավարտելով՝ որպես ակադեմիայի թոշակառու՝ գործուղվել է Իտալիա և Ֆրանսիա, մի քանի տարի բնակվել Փարիզում, որտեղ 1924-1927 թթ. հաճախել է գեղարվեստի Կոլարոսի ազատ ակադեմիայի պարապմունքներին։ Միաժամանակ շարունակել է ստեղծագործել, մասնակցել ցուցահանդեսների՝ արժանանալով արվեստի ֆրանսիացի քննադատների դրվատանքներին։ Բարձր գնահատականի է արժանացել հատկապես բնանկարների «հին Թիֆլիս» շարքը, որտեղ լավագույնս դրսևորվել է նկարչուհու ստեղծագործական ոճի բնորոշ գծերից մեկը՝ տեսարանին զարդապատկերային հատկանիշներ հաղորդելը։

1927 թվականին Ախվլեդիանին վերադարձել է հայրենիք, անհատական ցուցահանդեսներ կազմակերպել Թելավում, Թիֆլիսում, Քութայիսում։ Ընդ որում՝ Քութայիսի թատրոնի ղեկավար Կոտե Մարջանիշվիլուց առաջին հրավերն է ստացել՝ ձևավորելու թատերական ներկայացում։ Դրանից հետո բազմաթիվ բեմադրություններ է ձևավորել և՝ ոչ միայն Վրաստանում, այլև նրա սահմաններից դուրս գտնվող թատրոններում։ Ընդհանուր առմամբ նկարչուհին ձևավորել է 60-ից ավելի ներկայացում և մի շարք կինոնկարներ։ Միաժամանակ շարունակել է հարստացնել բնանկարների իր շարքերը՝ ստեղծելով թե՛ Վրաստանի և թե՛ այլ երկրների (Ուկրաինա, Չեխոսլովակիա, Էստոնիա և այլն) տպավորիչ բնապատկերներ։ Այս ամենի հետ մեկտեղ նա նշանակալի ավանդ է ներդրել գրքի ձևավորման ասպարեզում՝ նկարազարդելով Սերվանտեսի, Հյուգոյի, Լոնգֆելլոյի, Վաժա Փշավելայի, Իլիա Ճավճավաձեի, Էգնատե Նինոշվիլու և այլ հեղինակների ստեղծագործություններ։

Էլենե Ախվլեդիանին վախճանվել է 1975 թվականի դեկտեմբերի 30-ին, հուղարկավորվել Թբիլիսիում՝ Դիդուբեի պանթեոնում։ Թբիլիսյան այն բնակարանում, որտեղ երկար տարիներ ապրել է նկարչուհին, բացվել է նրա տուն-թանգարանը
:

## Հետմահու ցուցահանդեսներ
Նկարչուհու աշխատանքների մի քանի հետմահու ցուցահանդեսներ են կազմակերպվել Վրաստանի մայրաքաղաք Թբիլիսիում, իսկ 2008 թվականի հունիսի 27-ից հոկտեմբերի 12-ը նրա գործերի մեծ ցուցահանդես է գործել Փարիզի Մոնպառնաս թաղամասի թանգարանում:

## Պարգևներ
* Վրացական ԽՍՀ ժողովրդական նկարչի կոչում (1960 թ.)
* Պատվո նշան շքանշան (22.03.1936)
* Վրացական ԽՍՀ Շոթա Ռուսթավելու անվան պետական մրցանակ

## Գրականություն
* Шмерлинг Р., Пейзаж родины, «Творчество», 1961, № 6;
* Ерлашова С., Выставка произведений Елены Ахвледиани, «Искусство», 1967, № 6.

## Ծանոթագրություններ

## Արտաքին հղումներ
Биографические данные на сайте АртРу.инфо 

Կատեգորիա:20-րդ դարի նկարչուհիներ
Կատեգորիա:Վրացի նկարչուհիներ
Սորմանոյի աստղադիտարան

**Սորմանոյի աստղադիտարան** (, աստղադիտարանի կոդը` — «587»), աստղադիտարան Իտալիայի Լոմբարդիա մարզի Կոմո գավառի Սորմանո քաղաքում։ Հիմնադրվել է 1986 թվականին։ Մտնում է «Իտալական աստղաչափերի խմբի» կազմի մեջ։

Աստղադիտարանը ղեկավարում է Պյերո Սիկոլի։ Աստղադիտարանում դիտարկումներ են կատարել բազմաթիվ սիրող աստղագետներ՝ Մարկո Կավանյա, Վալտեր Ջուլիանի, Ֆրանչեսկո Մանկա, Աուգուստո Տեստա, Պաոլո Կյավենա։

Աստղադիտարանը հայտնի է Արեգակնային համակարգի աստերոիդների և գիսաստղների աստղաչափական հետազոտություններով։

Էվնոմիայի ընտանիքի (6882) Սորմանո աստերոիդը, որը հայտնաբերել են Պյերո Սիկոլին և Վալտեր Ջուլիանին, անվանվել է աստղադիտարանի և նրա մոտ գտնվող գյուղի պատվին։

## Սորմանո 2 աստղադիտարան
A second observatory, **Սորմանո 2 աստղադիտարանը** (աստղադիտարանի կոդը` — «L06») տեղակայված է հիմնական աստղադիտարանի մոտ, 373 մետր բարձրության վրա ծովի մակարդակից, Բելաջո քաղաքից հարավ։ Այս աստղադիտարանը ևս կատարում է աստղաչափական հետազոտություններ, օգտագործելով 0,28-մետրանոց ռեֆլեկտոր (f/10 + CCD) աստղադիտակ
:

## Աստղադիտարանի գործիքներ
* 500-մմ f/6.8 Ռիչի-Կրետյեն աստղադիտակ +  Apogee CCD 1024х1024 (նախկինում SBIG St6) ԼԿՍ խցիկ
* 15 սմ ռեֆրակտոր
* 17,8 սմ Մակսուտովի աստղադիտակ

## Հիմնական նվաճումները
* Հայտնաբերվել են 100 աստերոիդ
* 10424 աստղաչափական դիտարկումներ հրապարակված 1989-ից 2011 թվականները

## Ծանոթագրություններ

## Արտաքին հղումներ
* Աստղադիտարանի կայք
* Աստղադիտարանի ախրխիվային կայք

**Փոքր մոլորակների կենտրոնի կայքում աստղադիտարանի կատարած դիտարկումները**
* Աստերոիդների աստղաչափական դիտարկումները
* Աստերոիդների աստղաչափական դիտարկումները

**NASA ADS տվյալների բազայում աստղադիտարանի ներդրումը**
* Որոնում «Sormano» բառով

Կատեգորիա:1986 հիմնադրումներ Իտալիայում
Կատեգորիա:Աստղադիտարաններ Իտալիայում
Գրիբոյեդովի նրբանցք (Դոնի Ռոստով)

**Գրիբոյեդովի նրբանցք** (), փողոց Ռուսաստանի Դաշնության Դոնի Ռոստով քաղաքի Կիրովի շրջանում։ Անվանվել է ռուս դրամատուրգ, բանաստեղծ, դիվանագետ Ալեքսանդր Սերգեևիչ Գրիբոյեդովի (1795-1829) պատվին։ Սկիզբ է առնում Նիժնեբուլվարնայա փողոցից և ավարտվում Սոցիալիստիչեսկայա փողոցի հետ հատումով։ Երկարությունը 520 մետր է։

## Նկարագրություն
Դոնի Ռոստով քաղաքի Գրիբոյեդովի նրբանցքը սկսվում է Նիժնեբուլվարնայա փողոցից, հատում Սեդովի, Կրասնիխ Զոր, Օչակովի, Օռլովի, Ստանիսլավսկու, Լոմոնոսովի, Գոգոլի փողոցները և ավարտվում Սոցիալիստիչեսկայա փողոցի հետ հատումով։ Զուգահեռ է Տեատրալնի պողոտային և Փետրվարի 7-ի փողոցին։ Երկարությունը 520 մետր է։ Փողոցում կա համարակալված 30 շինություն։

Գրիբոյեդովի նրբանցքի փոստային դասիչներն են՝ 344019, 344022։

Նրբանցքն անվանվել է ռուս դրամատուրգ, բանաստեղծ, դիվանագետ, «Խելքից պատուհաս» կատակերգության հեղինակ Ալեքսանդր Սերգեևիչ Գրիբոյեդովի (1795-1829) պատվին։ «Խելքից պատուհաս» չափածո կատակերգությունը ռուսական թատերգության ու պոեզիայի գագաթներից է համարվում։ Գրված լինելով աֆորիստիկ ոճով՝ ժողովրդականացված տասնյակ մեջբերումների տեսքով այն տարածվել է երկրով մեկ։ «Խելքից պատուհաս» կատակերգությունն առաջին անգամ բեմադրվել է Երևանում՝ քաղաքը պարսիկներից 1828 թվականին ազատագրած ռուսական զորքի սպաների ուժերով։ 1829 թվականի հունվարի 30-ին Գրիբոյեդովը, դեսպանատան 37 այլ աշխատակիցների հետ, մոլեռանդ մուսուլմանների խառնամբոխի ձեռքով գազնաբար սպանվել է Թեհրանում։

## Ծանոթագրություններ

## Աղբյուրներ
*Грибоедовский переулок в Ростове-на-Дону
*Подробная карта Грибоедовский переулок, город Ростов-на-Дону со спутника с номерами домов, индекс и маршруты, Яндекс, Гугл карты 

## Արտաքին հղումներ
*Почтовый индекс Грибоедовский переулок, г. Ростов-на-Дону

Կատեգորիա:Դոնի Ռոստովի փողոցներ
Կինգսնեյկի աստղադիտարան

**Կինգսնեյկի աստղադիտարան** (, աստղադիտարանի կոդը` — «446»), աստղադիտարան ԱՄՆ-ի Տեխաս նահանգի Սեգին քաղաքում։ Հիմնադրվել է 1998 թվականին։ Աստղադիտարանի ղեկավարն է Ջոն ՄաքԿլասկին։

## Աստղադիտարանի գործիքներ
* 0,45-մ f/4.5 Նյուտոնի համակարգի աստղադիտակ + ԼԿՍ խցիկ

## Հիմնական նվաճումները
* Հայտնաբերվել են 113 աստերոիդ 1998-ից 2005 թվականները։
* 3711 աստղաչափական դիտարկումներ հրապարակված 2001-ից 2005 թվականները։

## Ծանոթագրություններ

## Արտաքին հղումներ
**Փոքր մոլորակների կենտրոնի կայքում աստղադիտարանի կատարած դիտարկումները**
* Աստերոիդների աստղաչափական դիտարկումները
* Աստերոիդների աստղաչափական դիտարկումները

**NASA ADS տվյալների բազայում աստղադիտարանի ներդրումը**
* Որոնում «Kingsnake Observatory» բառերով

Կատեգորիա:Աստղադիտարաններ ԱՄՆ-ում
Գրիբոյեդովի նրբանցք (այլ կիրառումներ)

**Գրիբոյեդովի նրբանցք** հասկացությունը կարող է վերաբերել.

* Գրիբոյեդովի նրբանցք (Դոնի Ռոստով)
* Գրիբոյեդովի նրբանցք (Կրասնի Սուլին)
Քինգսլի Մադու

**Քինգսլի Մադու**  (, ), նիգերիացի ֆուտբոլիստ, «Զյուլտե-Վարեգեմ» ակումբի պաշտպան։ Հանդես է եկել Նիգերիայի հավաքականում։

## Կարերիա
### Ակումբային կարերիա
Քինգսլին ֆուտբոլով սկսել է զբաղվել «ԳԲՍ Ակադեմիայի» ակումբում, 2013 թվականին իր նորամուտն է նշել «Էլ-Կանեմի Ուորիորս» ակումբում, որն հանդես է գալիս Նիգերիայի ֆուտբոլի բարձրագույն առաջնությունում։
 
2013 թվականի հունվարի 13-ին Մադուն եռամյա պայմանագիր է ստորագրել «Տրենչին» սլովակական ակումբի հետ։

2014 թվականի մարտի 1-ին նիգերացին իր դեբյուտային խաղն է անցկացրելնոր ակումբում` «Ժիլինա» ակումբի դեմ խաղում դուրս գալով մեկնարկային կազմում։ Յոթ օր անց «Զլատե Մորավցե» ակումբի դեմ խաղում Մադուն երկու զգուշացումից հետո հեռացվել է դաշտից, սակայն «Տրենչինը» թվային անհավասարության պայմաններում կարողացել է հաղթանակ տանել։

2014 թվականի հուլիսի 24-ին պաշտպանն իր նորամուտն է նշել եվրոգավաթում` Եվրոպայի լիգայի որակավորման փուլում ընդմիջումից հետո փոխարինման դուրս գալով սերբական «Վոյվոդինա» ակումբի դեմ խաղում։

2014 թվականի նոյեմբերի 5-ին նիգերացին աչքի է ընկել առաջնությունում խփած իր առաջին գնդավով։

2014/15 խաղաշրջանի արդյունքերով Քինգսլին «Տրենչին» ակումբի կազմում կարողացել է «ոսկե դուբլ» անել` հաղթելով առաջնությունը և Սլովակիայի գավաթը։

### Կարերիան հավաքականում
Նիգերիայի երիտասարդական հավաքականի կազմում Մադուն մասնակցել է Թուրքիայում կայացած 2013 թվականի աշխարհի ֆուտվոլի երիտասարդական առաջնությանը։

Պաշտպանը մասնակցել է իր թիմի անցկացրած բոլոր չորս խաղերին. նիգերացիները 1/8 եզրափակիչում պարտվել են Ուրուգվայի հավաքականին։

## Ձեռքբերումներ
* Սլովկիայի չեմպիոն (2). 2014/15, 2015/16
* Սլովակիայի գավաթակիր (2). 2014/15, 2015/16

## Ծանոթագրություններ

## Արտաքին հղումներ
* 
* 
* Ֆուտբոլիստի վիճակագրությունը Սլովակիայի առաջնությունում 
* Մադուի պրոֆիլը «Տրենչինի» կայքում 

Կատեգորիա:2016 թվականի Ամառային օլիմպիական խաղերի բրոնզե մեդալակիրներ
Կատեգորիա:Զյուլտե Վարեգեմի ֆուտբոլիստներ
Կատեգորիա:Նիգերիայի հավաքականի ֆուտբոլիստներ
Կատեգորիա:Նիգերիացի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Տրենչինի ֆուտբոլիստներ
Կատեգորիա:Ռուսելարեի ֆուտբոլիստներ
Դերժավինի նրբանցք (Դոնի Ռոստով)

**Դերժավինի նրբանցք** (), փողոց Ռուսաստանի Դաշնության Դոնի Ռոստով քաղաքի Կիրովի շրջանում։ Անվանվել է ռուս բանաստեղծ, պետական գործիչ Գավրիլ Ռոմանովիչ Դերժավինի (1743-1816) պատվին։ Սկիզբ է առնում Բերեգովայա փողոցից և ավարտվում Սոցիալիստիչեսկայա փողոցի հետ հատումով։ Երկարությունը 660 մետր է։

## Նկարագրություն
Դոնի Ռոստով քաղաքի Դերժավինի նրբանցքը սկսվում է Բերեգովայա փողոցից, հատում Նիժնեբուլվարնայա, Սեդովի, Կրասնիխ Զոր, Օչակովի, Ստանիսլավսկու, Լոմոնոսովի, Գոգոլի փողոցները և ավարտվում Սոցիալիստիչեսկայա փողոցի հետ հատումով։ Զուգահեռ է Նախիջևանի նրբանցքին և Փետրվարի 7-ի փողոցին։ Երկարությունը 660 մետր է։ Փողոցում կա համարակալված 48 շինություն։

Դերժավինի նրբանցքի փոստային դասիչն է՝ 344022։

Նրբանցքն անվանվել է Լուսավորության դարաշրջանի ռուս բանաստեղծ, պետական գործիչ, սենատոր, իսկական գաղտնի խորհրդական Գավրիլ Ռոմանովիչ Դերժավինի (1743-1816) պատվին։ Եկատերինա II կայսրուհին նրան նշանակել է Օլոնեցկի և Տամբովի նահանգապետ, կայսրուհու գրասենյակի քարտուղար, սենատոր, ապա՝ արդարադատության նախարար։ Իր ստեղծագործություններում Դերժավինը միաձուլել է ներբողի և երգիծանքի տարրերը, հաղթահարել կլասիցիզմի պոետիկան, նպաստել ռուսական պոեզիայի զարգացմանը։ Դերժավինի ստեղծագործություններից են «Ներբող իշխան Մեշչերսկու մահվան առթիվ», «Ներբող Ֆելիցային», «Աստված», «Իշխողներին և դատավորներին» և այլն։

## Ծանոթագրություններ

## Աղբյուրներ
*Державинский переулок в Ростове-на-Дону
*Подробная карта Державинский переулок, город Ростов-на-Дону со спутника с номерами домов, индекс и маршруты, Яндекс, Гугл карты 

## Արտաքին հղումներ
*Почтовый индекс Державинский переулок, г. Ростов-на-Дону

Կատեգորիա:Դոնի Ռոստովի փողոցներ
Դեյան Ռադիչ

**Դեյան Ռադիչ** (, ), սերբ ֆուտբոլիստ։

## Կարիերա
Ֆուտբոլային կարիերան սկսել է «Ռադ» երիտասարդական ակումբի կազմում։ 2000 թվականին ներգրարվվել է թիմի մեկնարկային կազմում։ 2003/04 թվականների մրցաշրջանում կեսամյա վարձավճարով տեղափոխվել է «Ռադնիչկի» ակումբ։ 2004 թվականի հունվարին տեղափոխվել է «Ալանիա» ակումբ, որի կազմում խաղացել է 26 խաղ։

2005 թվականի ամռանը վերադարձել է Սերբիա, որտեղ կես տարվա ընթացքում ելույթ է ունեցել «Վաիվոդինա» ակումբում։ 2007 թվականի հունվարին տեղափոխվել  է «Սպարտակ-Նալչիկ» ակումբ, 3 խաղաշրջանում խաղացել է 43 խաղ։ 2010 թվականի հունվարին երկամյա պայմանագիր է կնքել «Ռոստով» ակումբի հետ։ 2011/12 թվականների Ռուսաստանի առաջնության 6-րդ փուլում «Տերեկ» ակումբի դեմ խաղի ժամանակ ակումբի հարձակվող Զաուր Սադաևի հետ բախման արդյունքում երիկամի ճեղքվածք է ստացել։ Վիրահատության արդյունքում բժիշկները հեռացրել են Ռադիչի մեկ երիկամը։ Իսկ մայիսի վերջին սկսել է թեթև պարապմունքներ անցկացնել։

2012 թվականին ֆուտբոլիստի պրոֆեսիոնալ կարիերան վերսկսելու վերաբերյալ որոշում չի կայացվել, և Դեյան Ռադիչը դուրս է մնացել Ռուսաստանի առաջնությունից։

2012 թվականի ամռանը դարձել է «Ռոստով» ակումբի անդամ։ Նրա պարտականություններից է ակումբի համար նոր ֆուտբոլիստների ընտրությունն ու վերահսկողությունը, «Ռոստովի» երկրպագուների հետ աշխատանքը։

## Անձնական կյանք
Ռադիչն ամուսնացած է։ Նրա կինը` Դեյանան, Բելգրադի արվարձան Ինժիյայից է։ Նրանք ծանոթացել են 1988 թվականին։ Ունեն 2 որդի և մեկ դուստր։

## Ծանոթագրություններ

## Արտաքին հղումներ
* 
* Պրոֆիլը sports.ru կայքում
* Պրոֆիլը  «КП-Ростов» կայքում
* Պրոֆիլը «Ռոստով» ՖԱ-ի կայյքում

Կատեգորիա:Տղամարդկանց ֆուտբոլի դարպասապահներ
Կատեգորիա:Ռոստովի ֆուտբոլիստներ
Կատեգորիա:Ալանիայի ֆուտբոլիստներ
Կատեգորիա:Ռադի ֆուտբոլիստներ
Կատեգորիա:Սպարտակ Նալչիկի ֆուտբոլիստներ
Կատեգորիա:Սերբ ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կոբուչիզավայի աստղադիտարան

**Կոբուչիզավա աստղադիտարան** (, աստղադիտարանի կոդը` — «386»), աստղադիտարան Ճապոնիայի Յամանասիի պրեֆեկտուրայի Հոկուտո քաղաքի մոտ, Տոկիոյից 150 կմ հեռավորության վրա։ Աստղադիտարանը գտնվում է Յացուգատակե լեռնային զանգվածում։

Այս աստղադիտարանում են աշխատել հայտնի աստերոիդների հայտնաբերողներ Յոշիո Կուշիդան, Մասարու Ինոուեն և Օսամու Մուրամացուն։

Աստերոիդների հիմնական գոտու (4033) Յացուգատակե աստերոիդը, որը հայտնաբերվել էր այս աստղադիտարանում 1986 թվականին, անվանվել է աստղադիտարանի գտնվելու լեռների անունով։

Փոքր մոլորակների կենտրոնի տվյալների բազայում աստղադիտարանը նշվում է որպես *Yatsugatake-Kobuchizawa* կամ *Kobuchizawa* մակնշմամբ։

## Ծանոթագրություններ

## Արտաքին հղումներ
**Փոքր մոլորակների կենտրոնի կայքում աստղադիտարանի կատարած դիտարկումները**
* Աստերոիդների աստղաչափական դիտարկումները

**NASA ADS տվյալների բազայում աստղադիտարանի ներդրումը**
* Որոնում «Yatsugatake» բառով
* Որոնում «Kobuchizawa» բառով

Կատեգորիա:Աստղադիտարաններ Ճապոնիայում